Ֆալկաո (ֆուտզալիստ)

**Ալեսանդրո Ռոզա Վիեյրա** (պորտ.՝ *Alessandro Rosa Vieira,* ), հայտնի որպես **Ֆալկաո** (պորտ.՝ Falcão - Բազե), պրոֆեսիոնալ ֆուտզալի բրազիլիայի նախկին խաղացող։ Ֆալկաոն շատ հաճախ համարվում է ֆուտզալի պատմության ամենամեծ խաղացողը և նրա գլխավոր խորհրդանիշը։ Նա հայտնի է իր տպավորիչ և հզոր դրիբլինգի հմտություններով և հզոր ու ճշգրիտ ձախ ոտքով: Նա համարվում է տղամարդկանց միջազգային խաղերում բոլոր ժամանակների լավագույն գոլահար։ Ֆալկաոն չորս անգամ ճանաչվել է ֆուտզալի աշխարհի լավագույն խաղացող (2004, 2006, 2011 և 2012 թվականներին) և 2004 թվականին ստացել է FIFA ֆուտզալի աշխարհի առաջնության «Ոսկե խաղակոշիկը», ինչպես նաև երկու անգամ՝ 2004 և 2008 թվականներին, արժանացել է «Ոսկե գնդակին»: Այսօր նա յություբեր է, որտեղ սովորեցնում է ֆուտզալի հնարքներ և ցույց տալիս ֆուտզալի մշակույթի տարբեր կողմերը։ Նրա յություբյան ալիքն արդեն ունի ավելի քան 1 միլիոն բաժանորդ։

## Կարիերա
Ֆալկաոն 13 տարեկանում միացել է «Գուապիրա» ֆուտզալի ակումբին՝ քաղաքի հյուսիսային գոտում։ 1993 թվականին նա միացել է «Կորինթիանսին» և նույն տարում դարձել պրոֆեսիոնալ։ Նրա նորամուտը մեծահասակների թիմում կայացել է 1994 թվականին։ 1997 թվականին Ֆալկաոն միացել է «GM-Chevrolet» ակումբին, որը պատկանում էր General Motors ընկերությանը։ 1999 թվականին ակումբից հեռանալուց հետո նա հաճախ էր փոխում թիմերը մինչև 2003 թվականը, երբ միացավ «Ժարագուային»։ նրա գլխավոր ակումբային հաջողությունները նրան սպասում էին բրազիլական «Մալվի» ակումբում, որտեղ բրազիլացին հանդես եկավ 2003-ից 2010 թվականներին՝ 2005 թվականին կարճատև դադարով, երբ  միացավ 11 հոգանոց ֆուտբոլին՝ խաղալով «Սան Պաուլո»  Ֆուտբոլային ակումբում, այդ թվում՝ 2005 թվականի «Լիբերտադորեսի գավաթում»։ 2010 թվականի վերջին «Մալվի»-ին դադարեց գոյություն ունենալ հովանավորի կորստի պատճառով, իսկ Ֆալկաոն դարձավ «Սանթոսի» խաղացող։ «Սանթոսի» կազմում առաջին իսկ տարում  դարձավ Բրազիլիայի չեմպիոն։ Երբ «Սանթոսը» դադարեց հովանավորել պրոֆեսիոնալ մինի-ֆուտբոլի թիմը, Ֆալկաոն տեղափոխվեց «Ինտել», որտեղ երկու անգամ անընդմեջ հաղթեց Ֆուտզալի Լիգան։ 2014 թվականին Սան Պաուլու նահանգում ստեղծվել է նոր թիմ՝ «Բրազիլ Կիրին», որը Ֆալկաոյին հրավիրել է իր կազմ։ Եվ խաղացողը կրկին՝ հինգերորդ անգամ անընդմեջ (ընդհանուր իններորդ անգամ), դարձել է Բրազիլիայի չեմպիոն։

2004, 2006, 2011 և 2012 թվականներին նա ճանաչվել է աշխարհի լավագույն ֆուտզալլիստ։ 2015 թվականի հունիսի 26-ին Ֆալկաոն միացել է «Նոթինգհեմ Ֆորեստի» ֆուտզալի թիմին ՝ Քուվեյթում կայացած մրցաշարի համար։ Նա նաև մասնակցել է Ասիայի Պրեմիեր ֆուտզալի առաջնության առաջին մրցաշրջանին՝ խաղալով Հնդկաստանի «Չեննայ 5s» թիմում, մրցաշարում խփելով հինգ գոլ։

Միջազգային մակարդակում Ֆալկաոն Բրազիլիայի ֆուտզալի ազգային հավաքականի կազմում 258 խաղում խփել է 401 գոլ։ 2004 և 2008 թվականների FIFA ֆուտզալի աշխարհի առաջնություններում  նա ճանաչվել է մրցաշարերի լավագույն խաղացող ՖԻՖԱ-ի կողմից։ 2008 և 2012 թվականներին նա օգնել է Բրազիլիային նվաճել 4-րդ և 5-րդ տիտղոսները FIFA ֆուտզալի աշխարհի առաջնությունում։ 2016 թվականի սեպտեմբերի 22-ին Ֆալկաոն հրաժեշտ տվեց ազգային հավաքականին՝ 2016 թվականի աշխարհի առաջնությունում 1/8 եզրափակչում Իրանից պարտվելուց հետո։ Չնայած այս վաղ դուրս մնալուն՝ նա խփել է 10 գոլ, ստացել է «Բրոնզե կոշիկ» մրցանակը և դարձել FIFA ֆուտզալի աշխարհի առաջնության պատմության լավագույն ռմբարկուն՝ խփելով ընդհանուր 48 գոլ։ Ֆալկաոն համարվում է ֆուտզալի պատմության մեծագույն խաղացողը՝ ըստ բազմաթիվ ֆուտբոլային փորձագետների և խաղացողների։

Բացի ֆուտզալի պատմության մեծագույն խաղացողներից մեկը լինելուց, Ֆալկաոն մասնակցել է նաև ֆուտզալի պատմության երկու ամենադիտված հանդիպումներին։

## Մրցանակներ
### Ակումբ

;Մինի Ֆուտբոլ

*Հարավաֆրիկյան առաջնություն։ 2001, 2004
*Ֆուտզալի լիգա։ 1999, 2005, 2007, 2008, 2010, 2011, 2012, 2013, 2014
*Բրազիլիայի ակումբային առաջնություն: 1998, 2003, 2004
*«Սան Պաուլո»- ի գավաթ: 1995, 1998, 2002
*«Պաուլիստա»-ի գավաթ: 1995, 1997, 2000, 2001, 2014, 2017
*«Մինիերո» առաջնություն: 1999
*«Կատարինեսե» առաջնություն: 2003
*«Մետրոպոլիտան» առաջնություն: 1997, 1998, 1999, 2000, 2001
*«Տոպեր Սաո Պաուլո» գավաթ: 1997, 2001

;Ֆուտբոլ

*Լիբերտադորեսի գավաթ։ 2005
*«Պաուլիստա» առաջնություն: 2005

### Ազգային հավաքական
*Ֆուտզալի աշխարհի առաջնություն: 2001՜
*Ազգերի գավաթ: 2001
*«RJ» Միջազգային գավաթ: 1998
*Ամերիկայի գավաթ: 1998, 1999, 2011
*Հարավ-ամերիկյան որակավորում: 2000, 2008
*Լատինական գավաթ: 2003
*«Tigers 5» մրցաշար – Singapore: 1999
*Եգիպտոսի մրցաշար: 2002
*Թաիլանդ մրցաշար: 2003
*Համա-Ամերիկյան խաղեր: 2007
*Ֆուտզալի գրանդ պրի: 2005, 2006, 2007, 2008, 2009, 2011, 2013, 2014, 2015, 2018
*«KL World 5s» – Մալայզիա: 2008
*FIFA Ֆուտզալի աշխարհի առաջնություն: 2008, 2012
*«ODESUR» խաղեր: 2002, 2010

### Անձնական
*Best Futsal Player of the World: 2004, 2006, 2011, 2012
*FIFA Ֆուտզալի աշխարհի առաջնություն Ոսկե խաղակոշիկ: 2004
*FIFA Ֆուտզալի աշխարհի առաջնություն Ոսկե գնդակ: 2004, 2008
*FIFA Ֆուտզալի աշխարհի առաջնություն Արծաթե խաղակոշիկ: 2008
*FIFA Ֆուտզալի աշխարհի առաջնություն Բրոնզե խաղակոշիկ: 2016
*The FIFA Award for an Outstanding Career: 2016

## Միջազգային գոլեր

## Ծանոթագրություններ

## Արտաքին հղումներ
*

Կատեգորիա:Բրազիլացի ֆուտբոլիստներ
Կատեգորիա:Սանտոսի ֆուտբոլիստներ
Կատեգորիա:Տղամարդկանց ֆուտբոլի հարձակվողներ